Source: http://docplayer.fi/3523669-Elainten-hyvinvoinnin-valvonta-2013-evira-4665-0411-2014.html
Timestamp: 2018-02-21 13:41:01+00:00
Document Index: 2965850

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Eläinten hyvinvoinnin valvonta Evira/ 4665/0411/ PDF
Eläinten hyvinvoinnin valvonta Evira/ 4665/0411/2014
Download "Eläinten hyvinvoinnin valvonta 2013. Evira/ 4665/0411/2014"
1 Evira/ 4665/0411/2014
2 Eviran raportti Hyväksymispäivä Eläinten terveys ja hyvinvointi -yksikkö Hyväksyjä Esittelijä Lisätietoja Terhi Laaksonen Taina Mikkonen Taina Mikkonen 2
4 1. ARVIO VALVONNAN VAIKUTTAVUUDEN TOTEUTUMISESTA Eläinten hyvinvointivalvonnan vaikuttavuutta koskevana strategisena tavoitteena on parantaa eläinten hyvinvointia tiloilla yhteistyössä koko tuotantoketjun kanssa ja vähentää erityisesti vakavien laiminlyöntien määrää eläinten pitopaikoissa. Otantaan perustuvien eläinsuojelutarkastusten osalta varmistetaan riittävä kattavuus, riskiperusteinen kohdennus sekä valvonnan yhdenmukaisuus koko maassa. Keskeistä on varmistaa, että viranomaiset huolehtivat rikkomusten edellyttämistä toimenpiteistä tehokkaasti loppuun asti. Eläinsuojeluvalvonnan määrälliset ja laadulliset tavoitteet saavutettiin pääosin. Useimmat aluehallintovirastojen toimipisteet pääsivät asetettuihin tavoitteisiin, mutta muutaman toimipisteen selvät alitukset laskivat koko maan toteumaa. Otantaan perustuvista tuotantoeläintilojen eläinsuojelutarkastuksista toteutui 84 %, mitä voidaan pitää olosuhteet huomioiden hyvänä tuloksena. Kaupallisia eläinkuljetuksia tarkastettiin hieman edellisvuotta enemmän. Epäilyyn perustuvia tarkastuksia tehtiin jonkin verran vähemmän kuin edellisenä vuonna, mutta kuitenkin selvästi enemmän kuin sitä aiempina vuosina. Täydentävien ehtojen eläinten hyvinvoinnin tarkastuksissa valvonnan tehostuminen näkyi edelleen erityisesti laajennustarkastusten määrällisissä ja laadullisissa tuloksissa. Maatilojen otantatarkastuksissa eläinsuojelulain mukaisia kieltoja tai määräyksiä annettiin edellisen vuoden tapaan yli 90 %:ssa niissä tapauksissa, joissa havaittiin laiminlyöntejä. Toimenpiteisiin ryhdyttiin 66 %:ssa niistä kaupallisista eläinkuljetuksista, joissa havaittiin epäkohtia. Tämä oli hieman vähemmän kuin edellisvuonna, jolloin toimenpiteisiin ryhdyttiin 72 %:ssa tilanteista, joissa todettiin epäkohtia. Keskushallinnon ja alueellisen hallinnon välistä tiivistä yhteistyötä jatkettiin edelleen muun muassa koulutuksen ja tehokkaan tiedonvälityksen avulla. Valvonnan yhdenmukaisuutta edistettiin valvontaohjeita kehittämällä, tiedottamalla, kouluttamalla sekä ohjaus- ja arviointikäyntien avulla. Epäilyyn perustuvien eläinsuojelutarkastusten seurannassa puutteena on se, että poliisi ja terveystarkastajat eivät ole velvollisia raportoimaan yksin suorittamiensa tarkastusten tuloksia aluehallintovirastoille. Aluehallintovirastojen valtuuttamista eläinsuojeluvalvojista suuri osa on luopunut viime vuosina tarkastusoikeuksistaan, osittain koska muuttuneiden säädösten takia eläinsuojeluvalvojat eivät enää voi tehdä tarkastuksia kotirauhan piirissä. Jäljelle jääneet eläinsuojeluvalvojat ovat suorittaneet tarkastuksia pääosin yhdessä virkaeläinlääkärin tai poliisin kanssa. Vaikka vaativien ja kiireellisten eläinsuojelutapausten priorisointi sekä uusien valvontaeläinlääkärien koulutus ja ohjaaminen ovat työllistäneet läänineläinlääkäreitä ja osaltaan vieneet läänineläinlääkärien resursseja otantaan perustuvilta tarkastuksilta, toiminta on samalla parantanut valvonnan vaikuttavuutta ja laatua. Eläinten hyvinvoinnin valvonnan riskiperusteisuuden lisääminen on ollut jo useana vuotena yhtenä eläinten hyvinvoinnin valvonnan tavoitteena. Tavoitteena on ollut kehittää menetelmiä ja yhteistyömuotoja, joilla eläinten hyvinvoinnin valvontaa voidaan suunnata riskiperusteisesti ja tunnistaa ongelmat nykyistä aikaisemmin. Riskien vaikutusten ja riskiparametrien toimivuuden arviointi valvonnassa on jatkuva prosessi, jolloin tehokkaimmiksi osoittautuneiden riskitekijöiden käyttöä voidaan hyödyntää tulevaisuudessa. Vuodesta 2008 alkaen valvontakohteista noin 75 % on valittu riskiperusteisesti ja 25 % satunnaisotannalla. Eläinten hyvinvoinnin valvonnan riskiperusteisuutta kehitettiin edelleen ja siinä hyödynnettiin erilaisia potentiaalisia riskitekijöitä. Useampia riskitekijöitä sisältävän riskimallin kehittämistä jatkettiin. Edellisten vuosien valvontatuloksia ja niiden analysoinnin tuloksia hyödynnettiin vuoden 2014 otannoissa. Kohdennetussa 4
5 otannassa huomioitiin muun muassa tilan aiempi historia kuten esimerkiksi havaitut laiminlyönnit eläinsuojelutarkastuksissa, puutteet merkinnässä ja rekisteröinnissä sekä eläinilmoituksissa. Riskit ja painotukset kuitenkin vaihtelivat tuotantoeläinryhmittäin. Myös lainsäädännön muutokset vaikuttivat kohdennukseen. Otannoissa huomioitiin sikojen pitoa koskevien vaatimusten muuttuminen vuoden 2013 alussa painottamalla valvonnassa emakkosikaloita. Aluehallintovirastojen ja kuntien kanssa yhteistyössä tehty ns. hiljaisten tilojen EHO-projektin tulosten perusteella päädyttiin valvonnassa hyödyntämään tilojen rekisterimerkintöjä jatkossa myös otantojen ulkopuolella. Tiedot tiloista, joilla on puutteita eläinten merkinnässä ja rekisteröinnissä lähetetään eläinsuojeluviranomaisille, jotka voivat hyödyntää tietoja valvonnassa. 2. VALVONTASUUNNITELMAN TOTEUTUMINEN Eläinten hyvinvointia koskevan lainsäädännön noudattamisen valvomiseksi sekä tuotantoeläintiloille että eläinten kuljetuksiin tehdään otantaan perustuvia eläinsuojelutarkastuksia. Eläinkuljetuksia tarkastetaan sekä eläinten lastaus- ja purkupaikoilla että maanteillä. Eläinten hyvinvointia valvotaan myös osana täydentäviä ehtoja, joiden vaatimusten noudattaminen on tiettyjen maataloustukien ehtona. Otantaan perustuvien tarkastusten osuus muodostaa kuitenkin vain osan eläinsuojeluvalvonnan kokonaisuudesta. Otantatarkastusten lisäksi eläinsuojeluviranomaiset tekevät tarkastuksen aina, kun on syytä epäillä, että eläimiä on kohdeltu säännösten vastaisesti. Valvontatuloksia seurataan pääasiassa koko maan tasolla, mutta myös tulosten alueellinen jakautuminen aluehallintovirastojen toimipisteiden välillä selvitetään. Erityisesti kiinnitetään huomiota suunnitellun valvonnan toteumaprosenttiin sekä havaittujen säännöstenvastaisuuksien ja niiden johdosta suoritettujen toimenpiteiden suhteeseen. Tuotantoeläintilojen otantatarkastukset Tarkastuksen kohteet on valittu sekä satunnaisotannalla että riskiin perustuen ilman epäilyä eläinsuojelusäädösten rikkomuksista. Valvottavien tilojen ja kuljetusten lukumäärät on päätetty kansallisesti. Vaikka komissio ei ole esittänyt vaatimuksia valvontamääristä, otannan tulee kuitenkin olla edustava. Vuonna 2013 tarkastettavaksi määrättiin 683 tuotantoeläintilaa, mikä on noin 1.5 % kaikista nautatiloista, 3 % sikatiloista, 7 % munivien kanojen pitoyksiköistä, noin 7-8 % ankka- ja hanhitiloista, 2 % lammas- ja vuohitiloista, noin 70 % broileritiloista sekä 7 % turkistarhoista. Broileritiloja tarkastettiin muita eläinryhmiä enemmän, koska kaikki korkeimpaan kasvatustiheyteen ilmoittautuneet broileritilat tuli tarkastaa vuoden 2013 loppuun mennessä. Tarkastuksia tehtiin hieman enemmän kuin edellisenä vuonna, koska kaikkien broileritilojen tarkastukset suoritettiin loppuun. Tuotantoeläintilojen otantatarkastuksista toteutui 574/683. Tarkastetuista tiloista 29:llä ei ollut eläimiä (Taulukko 1). Nämä tilat on kuitenkin huomioitu määritettäessä toteumaprosenttia, joka oli 84 %. Länsi- ja Sisä- Suomen aluehallintoviraston valvontavelvoitteesta jäi noin 30 % täyttymättä ja Pohjois-Suomessa noin 16 %. Ahvenanmaalla ei otantatiloja tarkastettu lainkaan. Muissa aluehallintovirastoissa tarkastettiin kaikki tai lähes kaikki valvontaan valitut tilat. Puute viransijaisista tai -hakijoista vaikutti valvontatavoitteiden saavuttamiseen. Vaativien ja kiireellisten eläinsuojelutapausten siirtäminen kunnista aluehallintovirastoihin vei myös osaltaan läänineläinlääkärien resursseja otantaan perustuvilta tarkastuksilta. Lisäksi kuntiin tai kuntayhtymiin palkattujen uusien valvontaeläinlääkärien koulutus ja ohjaaminen työllisti edelleen läänineläinlääkäreitä. Länsi- ja Sisä-Suomen aluehallintoviraston alueella tarkastukset tehtiin edelleen työturvallisuussyistä pääosin parityönä, mikä osaltaan vaikutti valvontatavoitteiden alittumiseen. Kuten edellisinä vuosina, tarkastuksen kohteeksi osui otannassa melko paljon tiloja (noin 4 % määrätyistä), joilla ei tarkastushetkellä ollut eläimiä, mikä kertonee osaltaan maatalouden kannatta- 5
6 vuusongelmista. Valvontavelvoitteita ei siis täysin saavutettu, mutta silti edellä mainitut tekijät huomioiden tulosta voidaan pitää varsin hyvänä. Taulukko 1. Tuotantoeläintiloilla tehtävien otantaan perustuvien eläinsuojelutarkastusten lukumäärät eläinlajeittain vuonna Eläinlaji Määrätyt tarkastukset, Toteutuneet* tarkastukset, Toteumaprosentti** Naudat Siat Munivat kanat Turkiseläimet Ankat Hanhet Broilerit Lampaat Vuohet Yhteensä * Tilat, joilla oli tarkastushetkellä eläimiä **Huomioitu myös tilat, joilla ei tarkastushetkellä ollut eläimiä Eläinkuljetusten tarkastukset EU edellyttää tarkastamaan vuosittain riittävän määrän kaupallisia eläinkuljetuksia. Näitä tarkastuksia pyritään tekemään vuosittain 2-4 %:lle kaupallisista eläinkuljetuksista. Kunkin aluehallintoviraston toimipisteen tavoitteena on tarkastaa vähintään eläinkuljetusta ja kunkin tarkastuseläinlääkärin tavoitteena on tarkastaa vähintään eläinkuljetusta vuosittain eli yhteensä tarkastusta. Kaupallisia eläinkuljetuksia tarkastettiin 384 ( ), joten tavoitteesta jäätiin selvästi: tavoitteen alarajasta toteutui vain 52 %. Suurimman osan tarkastuksista (318 ) tekivät tarkastuseläinlääkärit teurastamoissa kuljetusten purkamisen yhteydessä. Lisäksi läänineläinlääkärit tarkastivat kuljetuksia tien päällä (43 ), lähtöpaikoissa (11 ), määräpaikoissa (10 ) sekä siirtopaikoissa (2 ). Suurin osa tarkastuksista kohdistui sika-, nauta- ja siipikarjakuljetuksiin, lisäksi tarkastettiin hevos- ja porokuljetuksia sekä yksi lammaskuljetus. Yli kahdeksan tuntia kestäviä kuljetuksia tarkastettiin 34. Keskimääräinen kuljetusaika oli hieman alle 4 tuntia. Läänineläinlääkäreiden tekemien tarkastusten määrä oli hieman suurempi kuin edellisenä vuonna ja niissä havaittiin myös alueellisia eroja. Joillakin aluehallintovirastojen toimipisteiden alueilla läänineläinlääkäreille asetetut tarkastustavoitteet saavutettiin tai jopa ylitettiin, mutta toisissa jäätiin selkeästi tavoitteesta. Syyt tavoitteista jäämiseen ovat eläinkuljetusten osalta samoja kuin tuotantotilojen otantatarkastuksissa. Tavoite suorittaa toimipisteittäin tarkastusta ei toteutunut kokonaisuudessaan Länsi- ja Sisä-Suomen, Itä-Suomen, Pohjois-Suomen eikä Lapin aluehallintovirastojen alueella. Etelä-Suomi ja Lounais-Suomi sen sijaan ylittivät tavoitteensa. Tarkastuseläinlääkärien tekemien tarkastusten lukumäärä kohosi hieman edellisvuodesta ( ). Tarkastustavoitteesta jäätiin silti selkeästi. Tarkastuseläinlääkäreiden osalta tavoitteena oli tarkastaa kuljetusta/tarkastuseläinlääkäri, mitä ei saavutettu yhdenkään aluehallintoviraston toimipisteen alueella. Neljän toimipisteen alueella (Helsinki, Kouvola, Mikkeli, Kuopio) ei ollut lainkaan teurastamoja. Kaupallisten kuljetusten eläinsuojelutarkastuksia kohdennetaan edellisen vuoden valvontatulosten perusteella tietyntyyppisiin kuljetuksiin. Tarkastuksia pyritään kohdentamaan myös sellaisiin kuljetustyyppeihin, joihin tarkastukset eivät ole aiemmin kohdentuneet, jotta saataisiin viitteitä siitä, millaisissa kuljetuksissa eläinten hyvinvointi vaarantuu. Läänineläinlääkäreitä pyydettiin tekemään tarkastuksia maantiekuljetusten 6
7 aikana ja kuljetusten lähtöpaikoissa. Tarkastuksia pyydettiin kohdentamaan edellisten vuosien tapaan poro-, hevos- ja välityseläinkuljetuksiin. Teurastamoilla tarkastuksia pyydettiin kohdentamaan eläinkuljetuksiin, jotka saapuivat teurastamolle ilta-aikaan tai virka-ajan ulkopuolella sekä pieniin kaupallisiin eläinkuljetuksiin, kuten lammaskuljetuksiin. Suurin osa läänineläinlääkärien suorittamista tarkastuksista tehtiin maantiekuljetusten aikana (65 % läänineläinlääkärien tekemistä tarkastuksista). Tarkastuksista 17 % tehtiin lähtöpaikoissa (5 % vuonna 2012), 15 % määräpaikoissa ja 3 % siirtopaikoissa. Välityseläinkuljetusten tarkastusprosentti oli 12, joten se oli yhtä suuri kuin edellisvuonna. Porokuljetusten tarkastusprosentti (3,4 % eli 13 ) oli noussut edellisvuodesta (2,5 % eli 9 vuonna 2012). Teurastamoilla tehdyistä tarkastuksista kohdentaminen ei toteutunut lammaskuljetusten osalta (0,3 % tehdyistä tarkastuksista). Teurastamoilla tehtyjen tarkastusten osalta ei ole saatavilla tietoa, mihin aikaan vuorokaudesta tarkastuksia on tehty. EU:n edellyttämien tarkastusten lisäksi eläinkuljetustarkastuksia tehdään myös ilman epäilyä säädösten rikkomisesta. Näitä tarkastuksia tekevät tarkastuseläinlääkärit teurastamoissa ja poliisit normaalin liikennevalvonnan yhteydessä. Myös rajaeläinlääkäreillä on samanlainen oikeus tarkastaa eläinkuljetuksia ilman epäilyä toimialueellaan. Lisäksi aluehallintovirastoilla, kunnaneläinlääkäreillä, poliiseilla, tarkastuseläinlääkäreillä ja rajaeläinlääkäreillä on toimialueellaan oikeus tarkastaa eläinkuljetus silloin kun epäillään, että eläintä kuljetetaan eläinkuljetussäädösten vastaisesti. Eviralla ei ole tilastotietoa epäilyn perusteella tehdyistä eikä ilman epäilyä tehdyistä tarkastuksista. Epäilyyn perustuvat tarkastukset Epäilyyn perustuvia eläinsuojelutarkastuskäyntejä, joiden kohteena oli mm. tuotantoeläintiloja ja lemmikkieläinkohteita, raportoitiin yhteensä Eläinlajeittain raportoituna yksi tarkastuskäynti näkyy useampana erillisenä tarkastuksena silloin, kun tarkastuskohteessa on useampia tarkastuksen kohteena olevia eläinlajeja. Eläinlajeittain raportoituja erillisiä tarkastuksia tehtiin yhteensä Lukuun sisältyy 256 tarkastusta, joissa pitopaikan eläinlajia ei ollut ilmoitettu. Virkaeläinlääkärit raportoivat epäilyyn perustuvia tarkastuskäyntejä lähes 200 vähemmän kuin edellisenä vuonna. Vuonna 2012 tarkastuksia tehtiin paljon, yli 1000 tarkastusta enemmän kuin edellisinä vuosina. Valtion varoin kuntiin tai kuntayhtymiin palkattujen, erityisesti valvontaan keskittyvien virkaeläinlääkärien määrä kasvoi edelleen edellisvuodesta, mikä lienee pitänyt tarkastuskäyntien määrän aiempia vuosia korkeammalla tasolla. Lisäksi läänineläinlääkärit ovat tehneet erityisesti vaativimpia epäilyyn perustuvia eläinsuojelutarkastuksia. Epäilyyn perustuvia eläinsuojelutarkastuksia suorittivat eläinsuojeluviranomaisten lisäksi myös neljä aluehallintovirastojen valtuuttamaa eläinsuojeluvalvojaa. 3. TOIMINNAN JA TUOTTEIDEN SÄÄNNÖSTENMUKAISUUS 3.1 Todetut puutteet ja niiden yleisyys Eläinsuojelutarkastuksessa voidaan tarkastetun asian todeta olevan 1) kunnossa, 2) olevan kunnossa, mutta toimijan tarvitsevan neuvoja tai 3) tarkastuksessa todetaan eläinsuojelusäädöksiä rikotun. 7
8 Eläinten pitopaikoissa eläimen omistajalle tai haltijalle annettavilla neuvoilla pyritään edistämään eläimen hyvinvointia ja vaikuttamaan siihen, että tarkastuksessa ilmenneet lievät eläinsuojelulliset epäkohdat korjataan. Jos eläinsuojelutarkastuksessa havaitaan, että eläinsuojelusäädöksiä on rikottu, eläinsuojeluviranomainen antaa eläimen omistajalle tai haltijalle kiellon jatkaa säännöstenvastaista toimintaa tai määräyksen laittaa eläimen pitopaikka, olosuhteet, hoito ja käsittely lain edellyttämälle vähimmäistasolle. Tarvittaessa aluehallintovirasto voi tehostaa annettua päätöstä uhkasakolla tai uhalla, että tekemättä jätetty toimenpide teetetään laiminlyöjän kustannuksella. Jos eläinsuojelulliset syyt vaativat, viranomainen voi tarkastuskäynnillään ryhtyä välittömiin toimenpiteisiin eläinten hyvinvoinnin turvaamiseksi. Lemmikkieläinten vakavissa laiminlyöntitapauksissa päädytään useimmiten eläinten kiireelliseen haltuunottoon. Tuotantoeläimille järjestetään ensiapuna ruokaa ja juomaa sekä hoitaja paikan päälle, tai vaihtoehtoisesti järjestetään hoitoa muualla. Mikäli eläinten hoito ei ole mahdollista tai tarkoituksenmukaista, ne voidaan myydä, teurastaa tai lopettaa. Tuotantoeläintiloille tehdyissä otantatarkastuksissa eläinsuojeluvaatimuksia ei noudatettu noin 29 %:lla tiloista. Sellaisia laiminlyöntejä, joissa piti ryhtyä eläinsuojelulain mukaisiin kiireellisiin toimenpiteisiin, havaittiin vain yhdellä nautatilalla (Taulukko 2). Eläinsuojelulain mukaisia neuvoja annettiin 235 kertaa eli noin 43 %:ssa tarkastuksia. Taulukko 2. Otantaan perustuvat tuotantoeläintilojen eläinsuojelutarkastukset ja niiden perusteella suoritetut toimenpiteet vuonna Tarkastusten määrä* Laiminlyöntien määrä Toimenpiteiden (ESL 42 ) määrä Kiireellisten toimenpiteiden (ESL 44 ) määrä Eläinlaji Naudat ,4 Siat Munivat kanat Turkiseläimet Ankat Hanhet Broilerit Lampaat Vuohet Yhteensä , ,2 * Tilat, joilla oli tarkastushetkellä eläimiä Eläinkuljetuksissa viranomainen ryhtyy eläinkuljetusasetuksen ja/tai eläinkuljetuslain mukaisiin toimenpiteisiin, mikäli se havaitsee eläinkuljetuksessa säännöstenvastaista toimintaa. Tällöin viranomainen voi muun muassa määrätä eläinkuljettajan korjaamaan havaitut rikkomukset. Jos eläinsuojelulliset syyt vaativat, viranomainen voi mm. määrätä välittömästi eläimet palautettavaksi suorinta tietä lähtöpaikkaan tai kuljetettavaksi suorinta tietä määräpaikkaan tai kuljetusvälineen korjattavaksi tilapäisesti siten, että eläinten välitön vahingoittumisen vaara estetään. Jos eläinten hyvinvoinnin turvaamiseksi ei ole muita keinoja, valvontaviranomaisen on huolehdittava, että ne lopetetaan. Eläinkuljetussäädösten vastaista toimintaa todettiin yhteensä 76 eläinkuljetuksessa eli noin 20 %:ssa tarkastetuista 384 kuljetuksista. Kaiken kaikkiaan erillisiä epäkohtia todettiin yhteensä 118, sillä osassa kuljetuksista havaittiin useampia epäkohtia samalla kertaa. Viranomaiset ryhtyivät toimenpiteisiin eläinten hyvinvoinnin turvaamiseksi 50 kuljetuksessa eli noin 13 %:ssa tarkastetuista kuljetuksista (Taulukko 3). 8
9 Taulukko 3. Eläinkuljetustarkastukset ja niiden perusteella suoritetut toimenpiteet vuonna Tarkastusten Laiminlyöntien määrä Toimenpiteet* määrä Yhteensä * eläinkuljetusasetuksen 23 ja 26 artiklan sekä eläinkuljetuslain 37 :n mukaiset toimenpiteet Epäilyyn perustuvien eläinsuojelutarkastusten yhteydessä todettiin 398 kohteessa (8 % tarkastuskäynneistä) niin vakavia laiminlyöntejä, että niiden johdosta ryhdyttiin kiireellisiin toimenpiteisiin eläinten hyvinvoinnin turvaamiseksi (Taulukko 4). Lisäksi kieltoja tai määräyksiä annettiin 1565 kohteessa (32 % tarkastuskäynneistä). Uhkasakkoja asetettiin tai laitettiin vireille 10 kertaa. Taulukko 4. Epäilyyn perustuvat eläinsuojelutarkastukset ja niiden perusteella tehdyt toimenpiteet vuonna Tarkastusten määrä Toimenpiteiden määrä* Kiireellisten toimenpiteiden määrä** Yhteensä * eläinsuojelulain 42 :n mukaiset toimenpiteet ** eläinsuojelulain 44 :n mukaiset toimenpiteet Myös toimenpiteet raportoituvat useampana erillisenä toimenpiteenä silloin, kun yhdessä kohteessa on useampi eläinlaji. Eläinlajeittain raportoituna kiireellisiin toimenpiteisiin ryhdyttiin 114 (4 %) tuotantoeläintilalla sekä 348 (11 %) lemmikkieläinkohteessa (Taulukko 5). Lisäksi kiireellisten toimenpiteiden kohteena oli 26 tapauksessa (10 ) kohde, jonka eläinlajista ei ole tarkempaa tietoa. Kieltoja tai määräyksiä annettiin 42 %:ssa tarkastetuista tuotantoeläintiloista ja 26 %:ssa lemmikkieläinkohteista. Taulukko 5. Epäilyyn perustuvat eläinsuojelutarkastukset ja niiden perusteella tehdyt toimenpiteet vuonna 2013 eläinlajeittain. Tarkastusten määrä 1 Toimenpiteiden määrä 2, 4 Kiireellisten toimenpiteiden määrä 3, 4 Eläinryhmä Tuotantoeläimet Lemmikkieläimet Muu eläin tai määrittelemätön Yhteensä tarkastukset on raportoitu eläinlajeittain. Jos kohteessa on useampia eri eläinlajeja, joihin tarkastus kohdistuu, raportoituu tarkastus useampaan kertaan. 2 eläinsuojelulain 42 :n mukaiset toimenpiteet 3 eläinsuojelulain 44 :n mukaiset toimenpiteet 4 toimenpiteet on raportoitu eläinlajeittain. Jos kohteessa on useampia eri eläinlajeja, joihin toimenpiteet kohdistuvat, raportoituvat toimenpiteet useampaan kertaan. Eläinsuojeluvalvojat ovat viime vuosina suorittaneet tarkastuksia pääosin yhdessä virkaeläinlääkärin tai poliisin kanssa. Aluehallintovirastoilla ei ole tilastotietoa poliisin 9
10 ja terveystarkastajien yksinään suorittamista tarkastuksista. Kunnallisille ympäristöterveydenhuollon valvontayksiköille maaliskuussa 2010 lähetetyn kyselyn perusteella terveystarkastajat suorittavat koko maassa yhteensä n. 550 eläinsuojelutarkastusta vuodessa. Terveystarkastajien tekemiä eläinsuojelupäätöksiä tai tarkastuspöytäkirjoja toimitetaan aluehallintovirastoihin erittäin vähän. Suuri osa terveystarkastajien eläinsuojelukäynneistä tehdään yhdessä kunnaneläinlääkärin kanssa, jolloin ne raportoidaan virkaeläinlääkärin tekeminä tarkastuksina. 3.2 Puutteiden analyysi Tuotantoeläintilojen otantatarkastukset Tuotantoeläintilojen otantaan perustuvissa eläinsuojelutarkastuksissa koko maan tasolla havaittujen sellaisten tilojen määrä, joilla oli laiminlyöntejä (29,5 %) nousi hieman edellisestä vuodesta (25 %). Tarkastustuloksissa oli kuitenkin selkeitä eläinlajikohtaisia eroja. Turkiseläintiloja tarkastettiin aiempia vuosia vähemmän. Joka kolmannella (33 %) tarkastetulla turkistilalla havaittiin puutteita, mikä on vähemmän kuin edellisenä vuonna (54 %). Yleisin havaittu laiminlyönti koski pureskelu- ja virikemateriaalia: 17 %:lla tarkastetuista tiloista tilan kaikilla eläimillä ei ollut käytettävissään sopivaa pureskeluja virikemateriaalia. 15 % kaikista turkiseläintiloilla havaituista laiminlyönneistä johtui lääkinnällisestä hoidosta tai tarhalla kuolleiden eläinten lukumäärästä pidettävän kirjanpidon puutteista. Muutamilla tarhoilla todettiin myös laiminlyöntejä liittyen turkistarhan pakovarmuuteen, häkkien rakenteiden kuntoon sekä tilavaatimuksiin. Sikatiloilla havaittujen laiminlyöntien osuus laski edellisestä vuodesta (24 % 19 %). Tilaa kohti laskettuna laiminlyöntejä oli keskimäärin 2.3, vaihdellen välillä 1-8. Aiempien vuosien yleisin laiminlyönti on liittynyt viime vuotta lukuun ottamatta tutkimis- ja tonkimismateriaalin vähyyteen. Tällä kertaa virikemateriaalin ja/tai emakoiden pesäntekomateriaalin puutetta havaittiin viidellä tilalla eli 8 % tarkastetuista tiloista. Kolmella tilalla ryhmissä pidettävien sikojen tilavaatimukset eivät täyttyneet. Kaikista sikaloissa havaituista laiminlyönneistä 14 % johtui puutteellisesta kirjanpidosta. Muut laiminlyönnit liittyivät pääasiassa pitopaikan puhtauteen ja turvallisuuteen. Broilereiden hyvinvointia valvottiin otantaperusteisesti toista kertaa. Tiloja, joilla oli laiminlyöntejä, havaittiin useammin kuin keskimäärin muilla tuotantoeläimillä (48 %). Laiminlyöntejä tilaa kohden laskettuna oli keskimäärin 1.9. Eniten raportoitiin kasvatusosaston olosuhteiden puutteita, joista viime vuoden tapaan yleisin oli riittämätön valaistus (29 % tiloista). Lisäksi usealla tilalla (14 %) kaikki broilerit eivät päässeet kuivalle ja kuohkealle pehkualueelle ja muutamalla tilalla ilman laadulle asetetut vaatimukset eivät täyttyneet. Vajaalla viidenneksellä tiloista (17 %) kasvatusosastoissa käytetty kasvatustiheys ylitti niille sallitun tiheyden. Joillakin tiloilla oli laiminlyöntejä asianmukaisissa lopetusmenetelmissä. Kaikista havaituista laiminlyönneistä 18 % koski asianmukaista ja ajan tasalla olevaa tuotantojärjestelmän kuvausta. Tiloilla, joilla oli munivia kanoja, havaittujen laiminlyöntien osuus nousi hiukan edellisestä vuodesta (13 % 15 %). Laiminlyöntejä havaittiin kolmella tilalla, joista kaksi oli häkkikanalaa ja yksi avokanala. Toisessa häkkikanalassa tilavaatimukset eivät kaikin osin täyttyneet eikä häkeissä ollut riittävästi ruokinta- ja orsitilaa. Toisessa häkkikanalassa oli puutteita kirjanpidossa. Avokanalassa ongelmana oli orsi- ja pesätilojen riittämättömyys. Vuodesta 2010 lähtien on nautatiloilla valvottu vasikoiden lisäksi myös yli kuuden kuukauden ikäisten nautojen hyvinvointia. Tarkastetuista nautatiloista 27 prosentilla havaittiin laiminlyöntejä. Tämä on jonkin verran enemmän kuin viime vuonna (22 %). 10
11 Laiminlyönneistä vähän yli 40 % todettiin vasikoilla (2012 vähän yli puolet), joilla yleisimmät laiminlyönnit ovat pysyneet vuodesta toiseen samoina, kohdistuen pääosin pitopaikan tilavaatimuksiin sekä puhtauteen ja turvallisuuteen. Ryhmäkarsinoissa ei aina ollut riittävästi tilaa jokaista eläintä kohden, ja vasikoita pidettiin yksittäiskarsinoissa yli sallitun iän. Tilojen ja laitteiden puhtaudesta, desinfioinnista ja turvallisuudesta ei huolehdittu riittävästi, eikä kaikilla vasikoilla ollut puhdasta ja kuivaa makuualuetta. Edelleen oli muutamia tiloja, joilla oli vasikoiden juottoon ja ruokintaan liittyviä laiminlyöntejä. Yleisimmät laiminlyönnit yli kuuden kuukauden ikäisillä naudoilla koskivat tälläkin kertaa pitopaikan puhtaana pitoa ja turvallisuutta. 27 tilalla nautojen käytössä ei ollut puhdasta ja kuivaa makuupaikkaa. 7 tilalla kytkettynä pidettävät lehmät ja hiehot eivät päässeet laitumelle tai jaloittelutarhaan. Puutteellinen sorkkahoito oli niin ikään ongelmana usealla tilalla. Suurin osa sekä vasikoilla että aikuisilla naudoilla havaituista laiminlyönneistä kohdistui suoraan eläinten hyvinvointiin vaikuttaviin tekijöihin, sillä sairauksien hoidosta tai kuolleiden eläinten lukumäärästä pidettävän kirjanpidon puutteiden osuus kaikista epäkohdista oli alle 3 %. Yhteensä 11 tarkastetulla ankka- ja hanhitilalla ei havaittu lainkaan laiminlyöntejä. Tarkastetuista 9 vuohitilasta yhdessä eläinten käytössä ei ollut riittävästi tilaa ja lisäksi tilalla oli puutteita tilojen puhtaanapidossa sekä kirjanpidossa. Lammastiloilla laiminlyöntien osuus laski edelleen pudoten kahden vuoden takaisesta 25 prosentista ja edellisvuoden 22 prosentista nyt 17 prosenttiin. Toisaalta tilaa kohti laskettuna laiminlyöntejä oli keskimäärin 3.9, vaihdellen % kaikista havaituista laiminlyönneistä oli kahdella tilalla, joilla molemmilla oli useita pitopaikan vaatimuksiin, eläinten hyvinvoinnista huolehtimiseen sekä ruokintaan ja juottoon liittyviä laiminlyöntejä. Muilla tiloilla laiminlyönnit liittyivät pitopaikan puhtauteen ja turvallisuuteen, ruokintatilan mittavaatimuksiin sekä lampaiden kytkemiseen. Kirjanpidon puutteita havaittiin kahdella tilalla. Havaittaessa säännöstenvastaista toimintaa tarkastajan tulee antaa eläinsuojelulain mukainen päätös määräaikoineen. Vuonna 2013 tiloille tehtävissä otantatarkastuksissa kieltoja tai määräyksiä annettiin yli 90 %:ssa tapauksista, joissa laiminlyöntejä havaittiin, mikä on samalla tasolla kuin vuosina 2010 ja 2012 sekä selvästi enemmän kuin vuonna 2011 (alle 80 %). Eläinkuljetusten tarkastukset Eläinkuljetuksissa havaittuja laiminlyöntejä oli hieman enemmän kuin edellisenä vuonna. Epäkohtia todettiin yhteensä 76 kuljetuksessa 348:sta, joissa yksittäisiä epäkohtia havaittiin kaikkiaan 118 kappaletta. Epäkohdat olivat pitkälti samoja kuin edellisinäkin vuosina. Eniten yksittäisiä epäkohtia ilmeni kuljettajien pätevyystodistuksiin, kuljetusasiakirjoihin ja eläinkuljettajalupiin liittyvissä vaatimuksissa (65 ). Toiseksi yleisimpiä olivat epäkohdat eläinten erottelussa ja kytkemisessä (13 ). Kolmanneksi eniten epäkohtia todettiin pitkien kuljetusten lisävaatimusten noudattamisessa (12 ). Puutteita ajoneuvon kunnossa ja turvallisuudessa havaittiin 10. Tilavaatimuksia ei oltu noudatettu 9 tapauksessa. Eläimiä, jotka eivät olleet kuljetuskuntoisia, todettiin viidessä kuljetuksessa. Neljässä kuljetuksessa todettiin epäkohtia kuorman lastauksessa ja purussa sekä eläinten käsittelyssä. Viranomainen ryhtyi toimenpiteisiin suhteessa laiminlyöntien lukumäärään vähän harvemmin kuin edellisvuonna. Kaupallisten eläinkuljetusten tarkastuksissa toimenpiteisiin ryhdyttiin noin 66 %:ssa tarkastuksista, joissa oli havaittu laiminlyöntejä. Aluehallintovirastoissa viranomaiset ryhtyivät toimenpiteisiin 96 %:ssa niistä tapauksista, joissa todettiin epäkohtia. Sen sijaan teurastamoilla viranomaiset ryhtyivät toimenpiteisiin ainoastaan 50 %:ssa tapauksista, joissa havaittiin epäkohtia. Yleisesti ottaen kuljetuksen asiakirjoihin, eläinten tilavaatimuksiin, kuljetuksen kestoon sekä eläinten kuormaukseen ja purkuun liittyvien epäkohtien määrässä ei ole, yksittäisiä vuosivaihteluita lukuun ottamatta, tapahtunut muutosta viimeisen 17 vuo- 11
12 den aikana. Sen sijaan eläinten kuljetuskuntoisuudessa on huomattavissa selkeää parannusta. Myös eläinten erottelu on parantunut ja eläinten kuljetukseen käytettävien ajoneuvojen kunto on valvontatulosten valossa hienoisesti parantunut. Epäilyyn perustuvat tarkastukset Epäilyyn perustuvien eläinsuojelutarkastusten tulokset ovat yhteneväisiä edellisten vuosien tulosten kanssa. Tarkastusmääristä riippumatta havaittujen laiminlyöntien prosentuaalinen osuus on pysynyt viime vuodet vakiintuneella tasolla. Käyntikerroittain tarkasteltuna eläinsuojelulain mukaisia kieltoja tai määräyksiä on annettu viime vuosina keskimäärin 38 prosentissa tarkastetuista kohteista, vuonna 2013 määrä aleni hieman ollen 32 prosenttia. Sellaisten tarkastusten, joissa on ryhdytty eläinsuojelulain mukaisiin kiireellisiin toimenpiteisiin eläinten hyvinvoinnin turvaamiseksi, osuus on vaihdellut neljän viime vuoden aikana 6-9 % välillä. Eläinlajikohtaisesti raportoituna toimenpiteiden kohdistuminen lemmikkieläin- vs. tuotantoeläinkohteisiin on myös pysynyt tasaisena. Tuotantoeläinkohteisiin kohdistuneissa tarkastuksissa on neljän viime vuoden aikana annettu kieltoja tai määräyksiä n. 45 %:ssa tarkastuksista ja ryhdytty kiireellisiin toimenpiteisiin noin 4 %:ssa tarkastuksista. Lemmikkieläinkohteiden tarkastuksissa kieltoja tai määräyksiä on annettu %:ssa tarkastuksista kun taas kiireellisiin toimenpiteisiin on ryhdytty 8-11 %:ssa tarkastuksista. Havaittujen laiminlyöntien tyyppejä ei ole pystytty nykyisellä tietojärjestelmällä raportoimaan. Tilanne tulee korjaantumaan lähivuosina, kun kehitteillä oleva uusi Elvivalvontasovellus saadaan käyttöön. Täydentävien ehtojen eläinten hyvinvoinnin valvonta Täydentävien ehtojen eläinten hyvinvoinnin valvonnan määrälliset tavoitteet saavutettiin aikataulussa. Suunnitelluista otantavalvonnoista toteutui 202/213. Osa tiloista jäi valvomatta aluehallintovirastojen resurssipulan vuoksi ja osa valvontaan valituista tiloista oli lopettanut kotieläintuotannon. Eläinlajikohtaiset valvontatulokset on kuvattu tukivalvontaraportissa. Täydentävien ehtojen otantaan kuuluvilla tiloilla eläinten hyvinvointiin liittyviä laiminlyöntejä havaittiin 12 %:lla, mikä on vähemmän kuin edellisinä vuosina ( %; %; %). Vasikoilla laiminlyönnit liittyivät edellisten vuosien tapaan yleisimmin tilavaatimuksien alittumiseen, ryhmäkarsinassa pitoon sekä makuupaikan märkyyteen, kun taas sioilla vuoden 2011 yleisin laiminlyönti, virikemateriaalin puute, havaittiin vain kahdella tilalla (vuonna 2012 yhdellä tilalla). Vuohia lukuun ottamatta kaikilla muilla eläinlajeilla laiminlyöntien osuus täydentävien ehtojen eläinten hyvinvointivalvonnassa oli selvästi alhaisempi kuin otantaan perustuvassa eläinsuojeluvalvonnassa. Tämä johtunee täydentävien ehtojen valvonnassa tarkastettavien valvontaindikaattoreiden lukumäärän vähäisyydestä verrattuna eläinsuojeluvalvontaan, jossa tarkastetaan yksityiskohtaisesti kyseistä eläinlajia koskevan lainsäädännön vaatimusten noudattaminen. Perusotannan tiloille ehdotettujen tukiseuraamusten jakauma poikkesi jonkin verran edellisistä vuosista. Otantatiloilla havaituista kaikista laiminlyönneistä 39 % ( %; %; %) luokiteltiin laajuudeltaan, vakavuudeltaan ja pysyvyydeltään tavanomaiseksi, jolloin seuraamukseksi ehdotettiin 3 %. Vastaavasti 39 %:ssa ( %; %) todetuista laiminlyönneistä seuraamusprosentti arvioitiin 0:ksi tai 1:ksi, eli laiminlyönti oli kokonaisuus huomioon ottaen vähäinen tai erittäin vähäinen. 10 %:ssa laiminlyönti arvioitiin 5 prosentin suuruiseksi eli tavanomaista vakavammaksi ( %). Tukiseuraamusehdotuksen saaneiden tilojen osuus vaihteli jonkin verran alueittain. Ahvenanmaalla ja Lapissa ei seuraamuksia ehdotettu ollenkaan. Täydentävien ehtojen eläinten hyvinvointivalvontaan tuli tiloja myös varsinaisen otannan ulkopuolelta. Näissä eläinsuojelutarkastuksen tai muun valvonnan yhteydessä 12
13 havaittujen eläinsuojelusäädösten laiminlyöntitapauksissa eli niin sanotuissa valvonnan laajennuksissa todettiin täydentävien ehtojen eläinten hyvinvoinnin indikaattoreihin kohdistuvia laiminlyöntejä yhteensä 220 tilalla ( tallennustilanne) ( ja tilaa). Lukumäärä kuitenkin todennäköisesti kasvaa vielä hieman lopullisten valvontatulosten tallennusten jälkeen. Indikaattoreihin kohdistuneissa laajennuksissa 9 %:ssa ( ; %) laiminlyönnit arvioitiin 0 prosentin, 11 %:ssa ( %; %) 1 prosentin ja 46 %:ssa ( %; %) 3 prosentin suuruisiksi. Yhteensä 21 %:ssa laiminlyönti arvioitiin 5 prosentin ( %; %) suuruiseksi eli tavanomaista vakavammaksi. Peräti 12 tilalla laiminlyönti todettiin tahalliseksi ( ; ) ( tallennustilanteen mukainen tieto) ja näistä neljälle ehdotettiin 100 %:n tukisanktiota. Määrällisesti eniten laajennuksia tehtiin Länsi- ja Sisä-Suomen aluehallintoviraston alueella, jossa on myös paljon maatiloja. Lopulliset tulokset valmistuvat myöhemmin. ( tallennustilanteen mukainen tieto). Valvonnan määrällinen ja laadullinen tehostuminen näkyy muun valvonnan tapaan myös täydentävien ehtojen laajennustarkastusten tuloksissa. Laajennusten määrä on kasvanut voimakkaasti viime vuosina. Laajennuksia tehtiin nyt hieman vähemmän kuin vuonna 2012, mutta lähes kaksinkertainen määrä vuoteen 2011 verrattuna. Vuosina laajennusten lukumäärä oli kolminkertaistunut vuodesta Tahallisiksi arvioitujen laiminlyöntien lukumäärä oli pienempi kuin vuonna 2012, jolloin puolestaan lukumäärä oli kaksinkertainen edelliseen vuoteen verrattuna. Muutokseen on vaikuttanut sekä epäilyyn perustuvien eläinsuojelutarkastusten lukumäärän että valvottavien indikaattorien määrän lisääntyminen. Edelliseen vuoteen verrattuna otantatiloille ehdotetut sanktiot olivat osin aiempaa pienempiä ja niiden painotus siirtynyt vahvemmin tavanomaisesta vähäiseen. Toisaalta laiminlyönti oli arvioitu tavanomaista vakavammaksi hieman edellisvuotta useammin. Tämä voi johtua havaittujen laiminlyöntien aiempaa suuremmasta vakavuudesta, tarkastajien toimenpiteiden jämäköitymisestä sekä keskushallinnon ohjausroolin vahvistumisesta. Valvontaan keskittyvien virkaeläinlääkärien määrän kasvaminen sekä valvontaan erikoistuminen on vaikuttanut sekä tarkastuskäyntien määrän kasvuun että tarkastusten laatuun. Puutteista aiheutuvat riskit Vakavimman yksittäisen eläinten hyvinvointiin kohdistuvan riskin muodostavat karkeat säännösten noudattamatta jättämiset, jotka usein johtavat eläinsuojelulain mukaisiin kiireellisiin toimenpiteisiin. Kyse on yleensä yksittäistapauksista. Otantaan perustuvissa tarkastuksissa kiireellisiä toimenpiteitä aiheuttavia laiminlyöntejä havaittiin yhdellä nautatilalla. Epäilyyn perustuvissa tarkastuksissa kiireellisiin toimiin ryhdytään useammin. Kiireellisiä toimenpiteitä vaativia laiminlyöntejä havaittiin 114 tuotantoeläintilalla ja 348 lemmikkieläinkohteessa sekä 26 kohteessa, joiden eläinlajia ei ollut tallennettu tietojärjestelmään, näistäkin suurin osa todennäköisesti lemmikkieläinkohteita. Myös lievemmissä laiminlyönneissä eläinten hyvinvointi voi vaarantua erityisesti tilanteissa, joissa laiminlyönti on laajaa ja koskettaa useita eläinyksilöitä. Tällaisena laajana ongelmana voidaan pitää esimerkiksi sikojen virikemateriaalin puutetta. Puutteiden syyt Yksittäistä selvää syytä säännöstenvastaisuuksien löytymiseen ei ole olemassa, vaan kyse on monitahoisista tekijöistä. Yksi tekijä sellaisten laiminlyöntien, joissa annetaan eläinsuojelulain mukainen määräys, suhteellisen korkeaan osuuteen on melko yksityiskohtaisessa lainsäädännössä ja sen tarkassa valvonnassa. Eläinten hyvinvoinnin valvonnassa ei käytännössä ole harkinnanvaraa, vaan pienistäkin puutteista tulee an- 13
14 taa määräys. Yksittäisiä poikkeuksia lukuun ottamatta puutteellisuudet tuotantoeläinten pidossa eivät johdu toimijoiden tietämättömyydestä tai ammattitaidon puutteesta. Tyypillisiä syitä ovat säännösten noudattamisen kalleus (rakennuskustannukset yms.) sekä alan lisääntyneet tuottavuusvaatimukset. Myöskään uusia lakisääteisiä vaatimuksia koskevien siirtymäaikojen päättymiseen ei aina osata varautua riittävän ajoissa. Lemmikkien pidossa tietämättömyyden vaikutus on suurempi. Vakavissa eläinsuojelutapauksissa taustalla on usein myös toimijoiden sosiaalisia ja mielenterveydellisiä ongelmia. Osassa tapauksista voidaan havaita, että valvonnassa ei aina käytetä riittävän tehokkaita keinoja, kuten kieltoja ja määräyksiä, uhkasakkoa tai teettämisuhkaa puututtaessa säännösten noudattamatta jättämiseen. 4. AUDITOINNIT JA MUU SAATU PALAUTE Syksyllä 2012 tehtiin ensimmäinen auditointi aluehallintoviraston eläinsuojeluvalvonnan ohjauksen toimivuuden ja tehokkuuden varmistamiseksi. Aluehallintovirastot eivät vuonna 2013 ole auditoineet paikallisten viranomaisten suorittamaa eläinsuojeluvalvontaa. Läänineläinlääkäreiden kunnaneläinlääkäreihin kohdistamat auditoinnit loppuivat käytännössä siinä vaiheessa, kun otantaan perustuvien eläinsuojelutarkastusten tekeminen siirtyi aluehallintovirastojen läänineläinlääkäreiden tehtäväksi vuonna Taulukko 6. Sektorilla suoritetut sisäiset auditoinnit Auditoinnin kohteena Auditointien Auditoinnin teema(t) ollut viranomainen määrä Avi 3 AVIn eläinsuojeluvalvonnan ohjauksen toimivuuden ja tehokkuuden varmistaminen Keskeiset havainnot AVeilla on selkeä käsitys omasta ohjausroolistaan. Ohjaus toimii pääosin hyvin. Kirjallista ohjeistusta, prosessikaavioita sekä valvontatulosten analysointia voisi olla enemmän. Kaikissa AVeissa tehtäväksi määrättyjen tarkastusten suhteen tulostavoitteisiin ei päästä resurssipulan vuoksi. KELlit hoitavat joskus AVIlle kuuluvia tehtäviä. FVO arvioi eläinten hyvinvointia koskevaa valvontajärjestelmää maatiloilla, teurastamoissa ja eläinkuljetusten yhteydessä Suomessa viimeksi helmikuussa Komission loppuraportissa todettiin, että vaikka maatilojen tarkastukset on yleisesti ottaen suoritettu toimivaltaisten keskusviranomaisten ohjeiden mukaisesti, alueelliset toimivaltaiset viranomaiset eivät ole riittävästi varmistaneet, ovatko kunnaneläinlääkärit tarvittaessa ryhtyneet jatkotoimenpiteisiin ja vieneet tarkastukset loppuun asti. Lisäksi riskiperusteisuutta eläinkuljetusten valvonnassa tulee edelleen kehittää. Raportissa esitettiin myös suosituksia, jotka koskivat ohjeistuksen sekä valvontamenettelyiden tarkentamista. Komission suositusten perusteella Evira on tarkentanut ja tehostanut valvontaviranomaisten ohjeistusta ja koulutusta sekä pyrkinyt vaikuttamaan eri viranomaisten välisen tiedonkulun ja yhteistyön paranemiseen. 14
15 5. ENNALTAEHKÄISEVÄT JA KORJAAVAT TOIMENPITEET 5.1 Toimijoiden säädöstentuntemuksen varmistaminen Vuoden aikana Evira julkaisi 5 eläinsuojeluun liittyvää tiedotetta, joissa kerrottiin edellisen vuoden valvontatuloksista ja muista ajankohtaisista aiheista sekä muistutettiin toimijoita uusien lakisääteisten vaatimusten voimaantulosta. Viestintään käytettiin myös erityisesti eläinlääkäreille suunnattua Saparo-tiedotelehteä. Evira on ollut ohjausryhmän kautta mukana hankkeissa, joissa on toteutettu lopetusasetuksen edellyttämiä eri eläinlajien lopetukseen ja teurastukseen liittyviä hyvän toimintatavan oppaita. Oppaiden tarkoitus on helpottaa lopetusasetuksen tulkintaa ja teurastuksen etukäteissuunnittelua. Vuonna 2012 julkaistiin Hyvän toimintatavan opas minkin lopetukseen sekä Siipikarjan lopetus, kaasumenetelmät opas, joka julkaistiin myös ruotsiksi. Vuonna 2013 julkaistiin Hyvä toimintatapa teurastuksessa: Sika, Hyvä toimintatapa teurastuksessa: Nauta sekä Siipikarjan lopetus, mekaaniset menetelmät oppaat. Hyvä toimintatapa siipikarjan teurastuksessa: Sähkö- ja kaasumenetelmät opas julkaistaan vuoden 2014 aikana. Hyvän toimintatavan oppaat on toimitettu Eviraan virallista arviointia varten, joka tullaan tekemään vuoden 2014 aikana. Evira osallistui aktiivisesti noin 20 sekä viranomaisia että toimijoita koskeviin sidosryhmätapaamisiin, toimien myös useiden tilaisuuksien järjestäjänä. Sidosryhmätapaamiset käsittelivät mm. broilereiden hyvinvointia ja munivien kanojen hyvinvointia ja niihin liittyvien säädösten siirtymäaikoja, siipikarjan, porojen ja turkiseläinten lopetusta ja eläinten suojelua kuljetusten aikana. Tilaisuuksissa keskusteltiin myös muun muassa poliisin ja muiden eläinsuojeluviranomaisten yhteistyön tehostamisesta. Eviran monivuotisessa eläinten hyvinvoinnin toimenpideohjelmassa tarkastellaan vuosittaisissa eläinsuojelutarkastuksissa havaittuja yleisimpiä laiminlyöntejä ja ongelmakohtia eläinten pidossa ja hoidossa, sekä kehitetään käytännön toimia eläinten hyvinvoinnin parantamiseksi yhteistyössä sidosryhmien kanssa. Sikoja koskevassa ohjelmassa vuoden 2014 aikana hyödynnetään pienryhmätyöskentelyä. Evira osallistui aktiivisesti hankkeeseen, jolla seurataan yhtenäistettyjen lihantarkastuskoodien käyttöönottoa ja kehitetään lihantarkastustilastojen ja lihantarkastuksen kuukausi-ilmoituksen hyödynnettävyyttä eläinten terveyden ja hyvinvoinnin edistämisessä. Evira on osallistunut ja vaikuttanut eläinten hyvinvointikeskuksen (EHK) kanssa tehtävään yhteistyöhön johtoryhmätyöskentelyn kautta sekä osallistumalla yhteistyöhankkeisiin, joiden avulla toimijoille voidaan tarjota tietoa nykyaikaisista eläinten tuotantotavoista ja eläinten hyvinvointiin vaikuttavista tekijöistä. Kaikki aluehallintovirastot Ahvenanmaata lukuun ottamatta raportoivat järjestäneensä koulutuksia eläinlääkäreille eläinten terveyden ja hyvinvoinnin alalta. 5.2 Toimijoille annetut seuraamukset ja puutteiden korjaamistoimenpiteiden varmistaminen Seuraamusten määrä ja jakautuminen luokkiin on kuvattu kappaleessa
16 5.3 Valvontajärjestelmään liittyvät korjaavat toimenpiteet Valvonnan yhdenmukaisuutta edistettiin uudistamalla eläinsuojelutarkastuslomakkeet, valvontaohjeita kehittämällä, tiedottamalla sekä koulutuksen avulla. Vuoden aikana pidettiin läänineläinlääkäreille kaksi koko päivän mittaista koulutustilaisuutta eläinten hyvinvoinnin valvontaan liittyen. Koulutuspäivillä annettiin palautetta edellisen vuoden valvonnan raportoinnista, valvontatuloksista ja komission tarkastustuloksista, kehitettiin ja tehostettiin ja yhtenäistettiin valvontakäytäntöjä sekä tiedotettiin muutoksista seuraavan vuoden valvonnoissa. Lisäksi kerrottiin ajankohtaisista eläinten hyvinvointiin ja valvontaan liittyvistä asioista. Koulutustilaisuuksista sovitaan edellisen vuoden lopulla ja läänineläinlääkärit voivat vaikuttaa koulutuspäivien sisältöön. Koulutuksissa kerätään osallistujien nimilista, mutta tilaisuuksien osallistumisaktiivisuutta ei erikseen seurata. Käytännössä kuitenkin kaikki läänineläinlääkärit osallistuvat koulutuksiin useamman kerran vuodessa. Läänineläinlääkärit puolestaan kouluttavat alueensa kunnaneläinlääkäreitä. Koulutusten vaikuttavuus näkyy tehostuneena ja yhdenmukaisempana valvontana. Lisäksi otantaan perustuvista eläinsuojelutarkastuksista ja täydentävien ehtojen eläinten hyvinvoinnin tarkastuksista vastaaville läänineläinlääkäreille järjestettiin kaksi päivän mittaista keskustelu- ja koulutustilaisuutta. Koulutuksia täydennettiin vielä syksyllä pidetyllä viranomaisille suunnatulla eläinsuojelupäivällä, johon osallistuivat kaikki eläinsuojelusta vastaavat viranomaistahot valvojista syyttäjiin. Aluehallintovirastoja ohjattiin antamaan käytännön valvontakoulutusta kunnaneläinlääkäreille sekä kiinnittämään huomiota siihen, että tarvittaessa kunnaneläinlääkärit ryhtyvät korjaaviin toimiin tuotantoeläinten hyvinvoinnin varmistamiseksi maatiloilla. Eläinsuojeluvalvonnan ohjauksessa painotettiin edelleen korjaavien toimenpiteiden riittävyyden ja tehokkuuden dokumentoitua varmistamista. Vuoden aikana painotettiin erityisesti teurastamoiden ja broileritilojen eläinsuojeluvalvontaa sekä sikaloiden suojelua koskevien siirtymäsäädösten toimeenpanoa. Komissio edellyttää otantaan perustuvien eläinsuojelutarkastusten laajentamista koskemaan kaikkia tuotantoeläimiä. Tähän pyritään asteittain. Eläinten hyvinvoinnin valvontamenettelyt otantaan perustuvien eläinsuojelutarkastusten osalta on kuvattu vuosittain päivitettävässä eläinsuojelutarkastusohjeessa sekä valtakunnallisessa eläinten terveys- ja hyvinvointivalvontaohjelmassa (EHO). Epäilyyn perustuvien eläinsuojelutarkastusten menettely puolestaan on esitetty eläinsuojelulainsäädännön lisäksi EHO:ssa. Evira osallistui aktiivisesti eläinsuojelulain kokonaisuudistuksen valmisteluun. Taulukko 7. Viranomaisille ja toimijoille annettu ohjeistus Ohjeet toimijoille päivitytetyt, uudet, 4 3 Ohjeet viranomaisille päivitetyt, uudet,
17 6. VALVONNAN RESURSSIT Lähes kaikki aluehallintovirastot raportoivat valvontaresurssien vajetta. Kunnan valvontaeläinlääkärien virkoja oli vuoden 2013 lopussa perustettu 57, joissa. hoidettiin 43 henkilötyövuoden verran valtion valvontatehtäviä. Täyttämättä jäi 12 virkaa. 7. MUUTOKSET SEURAAVIEN VUOSIEN VALVONTAAN Valvonnan vaikuttavuuden varmistamiseksi tullaan eläinsuojeluvalvonnan riskiperusteisuuden kehittämistä jatkamaan ja syventämään. Tämä tulee tehostamaan samalla myös alueellisten ja paikallisten eläinsuojeluviranomaisten resurssien käyttöä ja voimavarojen tarkoituksenmukaista suuntaamista. Lopetusasetuksen toimeenpano on edelleen seuraavan vuoden eläinsuojeluvalvonnan painopisteenä. Lisäksi erityisesti tullaan panostamaan uudistetun eläinsuojelulain toimeenpanoon. Uutena alueena Evira vastaa eläinjalostuslain mukaisista tehtävistä. Täydentävien ehtojen eläinten hyvinvoinnin valvonnan tuleviin muutoksiin panostetaan. Eläinten terveyden ja hyvinvoinnin valvontatietojärjestelmän (Elite) uudistamista jatketaan tavoitteena laajentaa järjestelmä myös kunnaneläinlääkärien käyttöön. Tulevassa Elvi-järjestelmässä on laajemman käyttäjäjoukon lisäksi myös paljon uusia toiminnallisuuksia. Esimerkiksi teurastamoiden valvontatietojen tallentaminen järjestelmään sekä nykyistä monipuolisemmat raportointitoiminnot mahdollistavat muun muassa valvontatulosten analysoinnin ja valvonnan riskiperusteisuuden kehittämisen entistä tehokkaammin. Lisäksi uudistetut eläinsuojelutarkastuslomakkeet ja laadittava Eviran pakkokeino-ohje tulevat ohjaamaan nykyistä selkeämmin eläinsuojeluviranomaisten toimintaa. Evira osallistuu yhtenäistettyjen lihantarkastuskoodien käyttöönottoa sekä lihantarkastustilastojen ja lihantarkastuksen kuukausi-ilmoituksen hyödynnettävyyttä eläinten terveyden ja hyvinvoinnin edistämisestä koskevaan hankkeeseen. Valvontaeläinlääkäreille suunnattua syventävää virkaeläinlääkärikurssia, jonka yhtenä tavoitteena on parantaa virkaeläinlääkäreiden hallintomenettelyosaamista, jatketaan edelleen. Tarkastuseläinlääkäreitä ohjataan korjaavien toimenpiteiden tehokkaampaan käyttämiseen. Monivuotista eläinten hyvinvoinnin toimenpideohjelmaa jatketaan yhteistyössä sidosryhmien kanssa. 17